తెలంగాణలో మహిళా తహసీల్దార్ దారుణహత్య WATCH LIVE TV
గంభీర్ అండతోనే టీమిండియాలోకి..!
భారత జట్టు వెటరన్ ఓపెనర్ గౌతమ్ గంభీర్ అండతోనే తాను టీమిండియాలోకి అడుగుపెట్టగలిగానని చైనామన్ బౌలర్
TNN | Updated:
Sep 19, 2017, 01:52PM IST
భారత జట్టు వెటరన్ ఓపెనర్ గౌతమ్ గంభీర్ అండతోనే తాను టీమిండియాలోకి అడుగుపెట్టగలిగానని చైనామన్ బౌలర్ కుల్దీప్ యాదవ్ వెల్లడించాడు. ఐపీఎల్&zwnj;లో కోల్&zwnj;కతా నైట్&zwnj;రైడర్స్&zwnj; కెప్టెన్ గంభీర్.. తనకి ఆ జట్టులో ఎక్కువ అవకాశాలిచ్చి ప్రోత్సహించాడని కుల్దీప్ యాదవ్ గుర్తు చేసుకున్నాడు.
ఇటీవల శ్రీలంకతో ముగిసిన సుదీర్ఘ సిరీస్&zwnj;లో మెరుగ్గా రాణించిన ఈ చైనామన్ బౌలర్ 2019 ప్రపంచకప్&zwnj;&zwnj;కి ఎంపిక చేయబోయే జట్టులో తప్పక ఉండాల్సిన క్రికెటర్ అంటూ ఇప్పటికే మాజీ క్రికెటర్లు కితాబిస్తున్నారు. ఆస్ట్రేలియాతో ఆదివారం ముగిసిన తొలి వన్డేలోనూ.. కుల్దీప్ యాదవ్ 4 ఓవర్లు బౌలింగ్&zwnj; చేసి 2/33తో సత్తాచాటాడు. గురువారం కోల్&zwnj;కతాలోని ఈడెన్&zwnj;గార్డెన్స్ మైదానంలో రెండో వన్డే జరగనున్న నేపథ్యంలో మీడియాతో కుల్దీప్ మాట్లాడాడు.
&lsquo;గౌతమ్ గంభీర్&zwnj;కి నేను ఎప్పటికీ రుణపడి ఉంటాను. క్రికెట్ ప్రపంచానికి నేను ఎవరో తెలియక ముందు నుంచే అతను నాకు మద్దతుగా నిలిచాడు. అతని నాయకత్వంలోని కోల్&zwnj;కతా నైట్&zwnj;రైడర్స్ జట్టు నుంచి చాలా నేర్చుకున్నాను. భారత్ జట్టు తరఫున మూడు ఫార్మాట్లలో ఆడాలని నేను ఎప్పుడూ కోరుకునేవాడిని. ఆ కల గంభీర్ లాంటి వ్యక్తుల సలహాలతో సాధ్యమైంది&rsquo; అని కుల్దీప్ యాదవ్ వివరించాడు. ఐపీఎల్&zwnj;లో ఇప్పటికే గంభీర్, విరాట్ కోహ్లికి మధ్య రెండు సార్లు గొడవ జరిగిన విషయం తెలిసిందే.